กฎกระทรวงกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงินการออกใบรับ หนังสือรับรองและใบแทนหนังสือรับรองการส่งเงินพ.ศ. ๒๕๕๓ อาศัยอำนาจตามความในมาตรา๖ มาตรา ๑๕ วรรคหนึ่งและวรรคสอง และมาตรา ๑๖ วรรคสี่แห่งพระราชบัญญัติการทำงานของคนต่างด้าว พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงแรงงานออกกฎกระทรวงไว้ ดังต่อไปนี้ข้อ๑[๑]กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ๒ ลูกจ้างซึ่งได้รับใบอนุญาตตามมาตรา๙ มาตรา ๑๑ มาตรา ๑๓ (๑) หรือ (๒) และมาตรา ๑๔ เฉพาะงานดังต่อไปนี้ต้องส่งเงินเข้ากองทุนเพื่อเป็นประกันค่าใช้จ่ายในการส่งลูกจ้างนั้นกลับออกไปนอกราชอาณาจักร(๑)งานรับใช้ในบ้าน(๒)งานกรรมกรข้อ ๓[๒] ให้ลูกจ้างตามข้อ ๒ส่งเงินเข้ากองทุนในอัตราคนละ ๑,๐๐๐ บาทข้อ ๔[๓] ให้นายจ้างมีหน้าที่หักเงินค่าจ้างของลูกจ้างเพื่อนำส่งเข้ากองทุนตามอัตราที่กำหนดตามข้อ๓ โดยเฉลี่ยเป็นจำนวนเท่ากันทุกเดือนติดต่อกันเป็นเวลาสี่เดือนและนำส่งเงินที่หักไว้นั้นเข้ากองทุนภายในวันที่สิบห้าของเดือนถัดไปจนครบอัตราดังกล่าวในกรณีที่นายจ้างและลูกจ้างตกลงกันเป็นหนังสือให้หักเงินค่าจ้างของลูกจ้างเพื่อนำส่งเข้ากองทุนน้อยกว่ากำหนดเวลาตามวรรคหนึ่งให้นายจ้างนำส่งเงินที่หักไว้นั้นเข้ากองทุนภายในวันที่สิบห้าของเดือนถัดไปจนครบอัตราดังกล่าวในกรณีที่มีการเปลี่ยนนายจ้างก่อนที่ลูกจ้างจะส่งเงินเข้ากองทุนครบอัตราที่กำหนดตามข้อ๓ให้นายจ้างใหม่มีหน้าที่หักเงินค่าจ้างของลูกจ้างในส่วนที่ยังขาดอยู่และนำส่งเข้ากองทุนให้ครบถ้วนโดยให้นำความในวรรคหนึ่งและวรรคสองมาใช้บังคับโดยอนุโลมการหักเงินตามวรรคหนึ่งและวรรคสอง ให้เริ่มตั้งแต่วันที่ ๑ มีนาคมพ.ศ. ๒๕๕๗ เป็นต้นไปข้อ๕ ในการนำส่งเงินเข้ากองทุนให้นายจ้างยื่นเงินพร้อมด้วยแบบแสดงรายการนำส่งเงินที่อธิบดีประกาศกำหนด ณสถานที่ใดสถานที่หนึ่ง ดังต่อไปนี้(๑)สำนักบริหารแรงงานต่างด้าว กรมการจัดหางานหรือสำนักงานจัดหางานจังหวัดในท้องที่ซึ่งเป็นที่ตั้งสถานที่ทำงานของลูกจ้างหรือสำนักงานของนายจ้างแล้วแต่กรณี หรือสถานที่อื่นที่อธิบดีประกาศกำหนด(๒)ธนาคารพาณิชย์ ที่ทำการไปรษณีย์ ศูนย์บริการชำระเงินหรือสถานที่อื่นที่มีข้อตกลงกับกรมการจัดหางานให้เป็นสถานที่นำส่งเงินเข้ากองทุน ทั้งนี้ ตามที่อธิบดีประกาศกำหนดข้อ๖ เมื่อได้รับเงินที่นายจ้างนำส่งเข้ากองทุนแล้วให้นายทะเบียนออกใบรับตามแบบ ตท. ๑๒ ท้ายกฎกระทรวงนี้ให้แก่นายจ้างเพื่อนำไปมอบให้แก่ลูกจ้างไว้เป็นหลักฐานข้อ๗เมื่อลูกจ้างถูกหักเงินค่าจ้างเพื่อนำส่งเข้ากองทุนครบถ้วนแล้วให้นายทะเบียนออกหนังสือรับรองตามแบบตท. ๑๓ ท้ายกฎกระทรวงนี้ ให้แก่ลูกจ้างและเก็บสำเนาหนังสือรับรองดังกล่าวไว้เป็นหลักฐานด้วยข้อ๘ ในกรณีที่หนังสือรับรองตามข้อ ๗เสียหายหรือสูญหาย ให้ลูกจ้างยื่นคำขอรับใบแทนหนังสือรับรองตามแบบ ตท. ๑๔ท้ายกฎกระทรวงนี้ ต่อนายทะเบียนแห่งท้องที่ที่ออกหนังสือรับรองพร้อมด้วยหลักฐานและเอกสาร ดังต่อไปนี้(๑)รูปถ่ายครึ่งตัว หน้าตรง ไม่สวมหมวก และไม่ใส่แว่นตาสีเข้ม ขนาด ๔ × ๕.๕เซนติเมตร ของผู้ยื่นคำขอ ซึ่งถ่ายมาแล้วไม่เกินหกเดือน จำนวนสองรูป(๒)หนังสือรับรองฉบับที่เสียหายหรือหลักฐานการรับแจ้งความของเจ้าพนักงานตำรวจในกรณีที่หนังสือรับรองสูญหาย แล้วแต่กรณีใบแทนหนังสือรับรองให้ใช้แบบหนังสือรับรองและเขียนหรือประทับตราความว่า ใบแทน ด้วยอักษรสีแดงไว้ด้านบนของหนังสือรับรองโดยระบุวัน เดือน ปีที่ออกใบแทน พร้อมทั้งลงลายมือชื่อนายทะเบียนกำกับไว้ด้วยให้ไว้ ณ วันที่ ๒๐กันยายน พ.ศ. ๒๕๕๓เฉลิมชัย ศรีอ่อนรัฐมนตรีว่าการกระทรวงแรงงาน [เอกสารแนบท้าย]๑.แบบใบรับเงินค่าจ้างของลูกจ้างที่นายจ้างนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักร(แบบ ตท. ๑๒)๒. หนังสือรับรอง (แบบ ตท. ๑๓)๓. คำขอรับใบแทนหนังสือรับรอง ตามมาตรา ๑๖ (แบบตท. ๑๔)(ดูข้อมูลจากภาพกฎหมาย) หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕ วรรคหนึ่งและวรรคสองและมาตรา ๑๖ วรรคสี่ แห่งพระราชบัญญัติการทำงานของคนต่างด้าว พ.ศ. ๒๕๕๑บัญญัติให้งานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรรวมทั้งหลักเกณฑ์ วิธีการ กำหนดเวลา และอัตราในการส่งเงินเข้ากองทุน ตลอดจนแบบหลักเกณฑ์ และวิธีการในการออกใบรับ หนังสือรับรอง และใบแทนหนังสือรับรองให้เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้ กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๒) พ.ศ. ๒๕๕๔[๔]ข้อ ๑กฎกระทรวงนี้ให้ใช้บังคับตั้งแต่วันที่ ๒๗ ธันวาคม พ.ศ. ๒๕๕๓ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน พ.ศ. ๒๕๕๓กำหนดให้ลูกจ้างซึ่งได้รับใบอนุญาตตามมาตรา ๙ มาตรา ๑๑ มาตรา ๑๓ (๑) หรือ (๒)และมาตรา ๑๔ เฉพาะงานรับใช้ในบ้านและงานกรรมกรต้องส่งเงินเข้ากองทุนเพื่อเป็นประกันค่าใช้จ่ายในการส่งลูกจ้างนั้นกลับออกไปนอกราชอาณาจักรโดยให้นายจ้างมีหน้าที่หักเงินค่าจ้างของลูกจ้างเพื่อนำส่งเข้ากองทุนแต่ปรากฏว่าระยะเวลาการหักเงินค่าจ้างของลูกจ้างเพื่อนำส่งเข้ากองทุนคาบเกี่ยวกับระยะเวลาการต่ออายุใบอนุญาตทำงานก่อให้เกิดภาระค่าใช้จ่ายเพิ่มขึ้นอันกระทบต่อค่าครองชีพของลูกจ้าง และอาจเป็นเหตุให้ลูกจ้างไม่ยื่นต่อใบอนุญาตทำงานซึ่งส่งผลกระทบโดยตรงต่อการบริหารจัดการแรงงานต่างด้าวทั้งระบบ ดังนั้นเพื่อให้การบริหารแรงงานต่างด้าวเป็นไปอย่างมีประสิทธิภาพสมควรกำหนดให้เริ่มหักเงินค่าจ้างของลูกจ้างเพื่อนำส่งเข้ากองทุน ตั้งแต่วันที่ ๑มีนาคม พ.ศ. ๒๕๕๕จึงจำเป็นต้องออกกฎกระทรวงนี้ กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๓) พ.ศ. ๒๕๕๕[๕]ข้อ ๑กฎกระทรวงนี้ให้ใช้บังคับตั้งแต่วันที่ ๑ มีนาคม พ.ศ. ๒๕๕๕ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน พ.ศ. ๒๕๕๓ซึ่งแก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๒) พ.ศ. ๒๕๕๔ขยายระยะเวลาการหักเงินค่าจ้างของลูกจ้างซึ่งได้รับใบอนุญาตทำงานเฉพาะงานรับใช้ในบ้านและงานกรรมกร เพื่อนำส่งเข้ากองทุน โดยให้เริ่มตั้งแต่วันที่๑ มีนาคม พ.ศ. ๒๕๕๕ เป็นต้นไป แต่เนื่องจากยังมีลูกจ้างที่อยู่ระหว่างดำเนินการพิสูจน์สัญชาติเพื่อปรับเปลี่ยนสถานะเป็นผู้เข้าเมืองโดยชอบด้วยกฎหมายตามมติคณะรัฐมนตรีประกอบกับวิกฤตการณ์อุทกภัยที่เกิดขึ้นในประเทศไทยตั้งแต่เดือนสิงหาคมจนถึงเดือนธันวาคมพ.ศ. ๒๕๕๔ ก่อให้เกิดความเดือดร้อนเสียหายเป็นอย่างมากทั้งต่อเศรษฐกิจ สังคมและทรัพย์สินของประชาชนการหักเงินค่าจ้างของลูกจ้างเพื่อนำส่งเข้ากองทุนในระยะเวลาที่กำหนดไว้จะก่อให้เกิดภาระค่าใช้จ่ายเพิ่มขึ้นอันกระทบต่อค่าครองชีพของลูกจ้างและอาจเป็นเหตุให้ลูกจ้างไม่เข้าสู่กระบวนการขอรับใบอนุญาตทำงานอีกต่อไปซึ่งส่งผลกระทบโดยตรงต่อระบบการบริหารจัดการแรงงานต่างด้าวทั้งระบบ ดังนั้นเพื่อให้การบริหารแรงงานต่างด้าวเป็นไปอย่างมีประสิทธิภาพและบรรเทาความเดือดร้อนของลูกจ้างสมควรกำหนดให้เริ่มหักเงินค่าจ้างของลูกจ้างเพื่อนำส่งเข้ากองทุน ตั้งแต่วันที่ ๑มีนาคม พ.ศ. ๒๕๕๖ เป็นต้นไปจึงจำเป็นต้องออกกฎกระทรวงนี้ กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๔) พ.ศ. ๒๕๕๖[๖]ข้อ ๑กฎกระทรวงนี้ให้ใช้บังคับตั้งแต่วันที่ ๑ มีนาคม พ.ศ. ๒๕๕๖ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่กฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน พ.ศ. ๒๕๕๓ซึ่งแก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๓) พ.ศ. ๒๕๕๕กำหนดให้นายจ้างมีหน้าที่หักเงินค่าจ้างของลูกจ้างซึ่งได้รับใบอนุญาตทำงานเฉพาะงานรับใช้ในบ้านและงานกรรมกร ตั้งแต่วันที่ ๑ มีนาคมพ.ศ. ๒๕๕๖ เป็นต้นไป เพื่อนำเงินดังกล่าวส่งเข้ากองทุนเพื่อการส่งคนต่างด้าวกลับออกไปนอกราชอาณาจักรแต่เนื่องจากการหักเงินค่าจ้างของลูกจ้างในช่วงระยะเวลาดังกล่าวจะก่อให้เกิดภาระค่าใช้จ่ายเพิ่มขึ้นอันกระทบต่อค่าครองชีพของลูกจ้างและอาจเป็นเหตุให้ลูกจ้างไม่เข้าสู่กระบวนการขอรับใบอนุญาตทำงานอีกต่อไปซึ่งส่งผลกระทบโดยตรงต่อระบบการบริหารจัดการแรงงานต่างด้าวทั้งระบบสมควรขยายระยะเวลาการหักเงินค่าจ้างของลูกจ้างเพื่อนำส่งเข้ากองทุนเป็นตั้งแต่วันที่ ๑ มีนาคม พ.ศ. ๒๕๕๗ เป็นต้นไป นอกจากนี้ได้กำหนดให้ลูกจ้างทุกสัญชาติ ซึ่งทำงานรับใช้ในบ้านและงานกรรมกรส่งเงินเข้ากองทุนโดยปรับลดจำนวนเงินที่ลูกจ้างต้องส่งเข้ากองทุนให้เท่ากันทุกสัญชาติเพื่อให้เหมาะสมกับสภาพการณ์ปัจจุบันและเกิดความเสมอภาคแก่ลูกจ้างและแก้ไขระยะเวลาการเฉลี่ยจำนวนเงินที่นายจ้างต้องหักเงินค่าจ้างของลูกจ้างส่งเข้ากองทุนเพื่ออำนวยความสะดวกแก่นายจ้างที่มีหน้าที่หักเงินค่าจ้างดังกล่าว จึงจำเป็นต้องออกกฎกระทรวงนี้ ปริยานุช/ผู้จัดทำ๔ ตุลาคม ๒๕๕๓นันท์นภัสร์/ตรวจ๔ ตุลาคม ๒๕๕๓ณัฐพร/ปรับปรุง๒๔ กุมภาพันธ์ ๒๕๕๗ภัทรวีร์/ปรับปรุง๓๐พฤศจิกายน ๒๕๖๐[๑] ราชกิจจานุเบกษาเล่ม ๑๒๗/ตอนที่ ๕๙ ก/หน้า ๑/๒๘ กันยายน ๒๕๕๓[๒] ข้อ ๓แก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรอง และใบแทนหนังสือรับรองการส่งเงิน(ฉบับที่ ๔) พ.ศ. ๒๕๕๖[๓] ข้อ ๔แก้ไขเพิ่มเติมโดยกฎกระทรวงกำหนดงานและจำนวนเงินที่ลูกจ้างต้องส่งเข้ากองทุนเพื่อการส่งคนต่างด้าวกลับออกไปนอกราชอาณาจักรและหลักเกณฑ์และวิธีการในการส่งเงิน การออกใบรับ หนังสือรับรองและใบแทนหนังสือรับรองการส่งเงิน (ฉบับที่ ๔) พ.ศ. ๒๕๕๖[๔] ราชกิจจานุเบกษาเล่ม ๑๒๘/ตอนที่ ๒ ก/หน้า ๑๒/๑๔ มกราคม ๒๕๕๔[๕] ราชกิจจานุเบกษาเล่ม ๑๒๙/ตอนที่ ๘๐ ก/หน้า ๔๒/๒๑ สิงหาคม ๒๕๕๕[๖] ราชกิจจานุเบกษาเล่ม ๑๓๐/ตอนที่ ๑๑๘ ก/หน้า ๔๖/๑๖ ธันวาคม ๒๕๕๖